**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 04.11.2016

**P O Z V Á N K A**

Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 14. zasadnutie obecného zastupiteľstva Obce Klenov,

ktoré sa uskutoční dňa 10.11.2016 o 17,30 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Prerokovanie trasy elektrického vedenia
6. Prerokovanie odkúpenia alebo nájmu budovy COOP Jednoty
7. Schválenie inventarizačnej komisie
8. Rôzne
9. Diskusia
10. Uznesenie
11. Záver

Kamila Bogdaňová v.r.

starostka obce

Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**zo štrnásteho zasadnutia obecného zastupiteľstva v Klenove,**

**konaného dňa 10.11.2016.**

**–––––––––––––––––––––––––––––––––––––––––––––––––––––––––-**

Štrnáste zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

v znení zmien a doplnkov. b/ podľa podpísanej prezenčnej listiny sú prítomní 4 poslanci obecného

zastupiteľstva, 1 poslanec sa ospravedlnil – práceneschopnosť, na základe čoho

vyhlásila zasadnutie obecného zastupiteľstva za uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: Pekár Marek, Mihaľová Renáta

Návrhová komisia: Mihaľová Renáta, Hovanová Darina, Pekár Marek,

Zapisovateľ: Mgr. Mikulová Mariana

**Uznesenie:**

**Obecné zastupiteľstvo volí návrhovú komisiu v zložení Mihaľová Renáta, Hovanová Darina, Pekár Marek**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

Starostka obce prečítala program zasadnutia a zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

Starostka obce informovala poslancov o predaných obecných akciách Prima banke Slovensko a.s.

**Uznesenie:**  **Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 4 proti: - Zdržal sa: - neprítomní pri hlasovaní: -

K bodu 5 – Prerokovanie trasy elektrického vedenia

Starostka obce požiadala prítomných poslancov, aby prijali uznesenie, ktoré bude konečné pre VSD a.s. Košice a ktorým navrhneme trasy elektrického vedenia a novej trafostanice. Skonštatovala, že návrh na trasu VN a NN siete, ktorá bola zaslaná aj so zápisom zo stretnutia zo dňa 20.10.2016 ju prekvapil, nakoľko na stretnutí navrhovaná trasa vôbec nebola prerokovávaná a dohodlo sa na iných možných alternatívach.

Poslanci po dlhej rozprave navrhli tri alternatívy novej trasy VN a NN a umiestnenia novej TS.

**Uznesenie:**

**Obecné zastupiteľstvo, vzhľadom na predpokladanú koncepciu rozvoja obce, navrhuje odsúhlasiť VSD a.s. Košice jednu z troch možností pre trasu elektrického vedenia v obci Klenov:**

1. **nová VN prípojka vedená z časti obce „Vápence“ poza ihrisko v južnej časti obce, pokračuje v extraviláne po bod TS3 (trasa podľa ÚPO) a od TS3 po podperných bodoch ku kostolu, kde navrhujeme osadenie novej trafostanice;**
2. **VN prípojka vedená od existujúcej trafostanice TS1 (podľa ÚPO) po podperných bodoch( v zmysle ÚPO) až po kostol, kde navrhujeme osadenie novej trafostanice;**
3. **pôvodný návrh VSD a.s. Košice IP9576-Klenov s podmienkou umiestnenia VN kábla po celej navrhovanej trase v zemi, bez spoluúčasti obce a doplnenie časti NN vedenia v obci.**

Hlasovanie: za: 4 proti: - Zdržal sa: - neprítomní pri hlasovaní:

K bodu 6 – Prerokovanie odkúpenia alebo nájmu budovy COOP Jednoty

Starostka obce prečítala prítomným poslancom odpoveď COOP Jednoty Prešov, s.d. na žiadosť o odkúpenie budovy. Požiadala ich, aby sa vyjadrili, či obec pôjde do nájmu, alebo odkúpi túto budovu za ponúknutú zníženú cenu. Starostka skonštatovala, že finančné prostriedky, ktoré sme získali predajom akcií t.j. kapitálového majetku, môžeme použiť iba na kapitálový výdavok. Nákup budovy je kapitálovým výdavkom.

Po dlhej rozprave obecné zastupiteľstvo schválilo odkúpenie budovy aj s pozemkom za ponúknutú cenu 9.900,00€.

**Uznesenie:**  **Obecné zastupiteľstvo súhlasí s odkúpením budovy od COOP Jednoty Prešov, s.d. súp.č. 39, parc.č. 120/1 (bývalé pohostinstvo) aj s pozemkom pod budovou za sumu 9.900,- Eur.**

Hlasovanie: za: 4 proti: - Zdržal sa: - neprítomní pri hlasovaní: -

K bodu 7 – Schválenie inventarizačnej komisie

Starostka obce povedala, že je potrebné vytvoriť inventarizačnú komisiu na práce súvisiace s koncoročnými inventúrami majetku obce. Inventarizačné práce sa majú vykonať najneskôr do 15.1.2017, aby sa mohli spracovať a predložiť na januárové zasadnutie obecného zastupiteľstva. Navrhla, aby v inventarizačnej komisii pracovali poslanci a to Marek Pekár - predseda, Mgr. Miloslav Michalko, PhD. a Mgr. Mikulová Mariana – členovia komisie. **Uznesenie:** **Obecné zastupiteľstvo schválilo inventarizačnú komisiu v zložení:**  **Predseda - Marek Pekár**

**Členovia, Mgr. Miloslav Michalko, PhD. a Mgr. Mariana Mikulová**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 8 - Rôzne

Starostka obce informovala prítomných poslancov o:

* ich účasti a príprave na Mikuláša 6.12.2016 a príspevku vo výške 2,- € na 1 dieťa. Pokiaľ farský úrad neprispeje na mikulášske balíčky, obec poskytne na 1 dieťa 3.- €.
* vypracovanom návrhu odmien za rok 2016 pre poslancov obecného zastupiteľstva v zmysle schválených „Zásad“

**Uznesenie:**

**Obecné zastupiteľstvo schvaľuje** **odmeny za rok 2016 poslancom obecného zastupiteľstva v zmysle schválených Zásad odmeňovania poslancov obecného zastupiteľstva, predsedov komisií a členov komisií obecného zastupiteľstva Klenov podľa priloženého návrhu starostky obce.**

Hlasovanie:

* za: 4 proti: - Zdržal sa: - neprítomní pri hlasovaní : -
* potrebných zakúpeniach a osadeniach dopravných zrkadiel na miestne komunikácie a to pri č.d.136, č.d.43; pri č.d. 38 a č.d.24.
* prevedenej výmene ističa v budove obecného úradu a to na základe vysokých poplatkov za doteraz používaný 75A istič;
* vypracovaní listu rodákom, Klenovčanom a priateľom za účelom poskytnutia finančného príspevku na realizovanie podlahového vykurovania chrámu v obci Klenov,
* možnosti požiadať o splatenie časti úveru výškou 2.000.- €.

K bodu 9 - diskusia

Do diskusie sa neprihlásil žiaden poslanec.

K bodu 10 – Uznesenie

Predseda návrhovej komisie p. Mihaľová Renáta, prečítala závery z rokovania uznesenia č. 14/2016.

Hlasovanie poslancov:

Za: 4 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 11 – záver

Starostka poďakovala všetkým za účasť a ukončila štrnáste zasadnutie obecného zastupiteľstva.

Zasadnutie obecného zastupiteľstva bolo ukončené o 21,00 hod.

Kamila Bogdaňová

starostka obce

**Overovatelia:**

Pekár Marek ...........................................

Mihaľová Renáta ..........................................

Zapísala:

Bogdaňová, dňa 14.11.2016

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 10.11.2016 prijíma

**U Z N E S E N I E  č. 14/2016**

Obecné zastupiteľstvo v Klenove:

**A . volí**

1. návrhovú komisiu v zložení:

Mihaľová Renáta, Hovanová Drina, Pekár Marek

**B. berie na vedomie**

**1.** ústnu správu o plnení uznesení z ostatného zasadnutia Obecného zastupiteľstva

**C. navrhuje**

1. pre VSD a.s. Košice tri alternatívy trás elektrického vedenia v obci Klenov:

1. nová VN prípojka vedená z časti obce „Vápence“ poza ihrisko v južnej časti obce, pokračuje v extraviláne po bod TS3 (trasa podľa ÚPO) a od TS3 po podperných bodoch ku kostolu, kde navrhujeme osadenie novej trafostanice;
2. VN prípojka vedená od existujúcej trafostanice TS1 (podľa ÚPO) po podperných bodoch( v zmysle ÚPO) až po kostol, kde navrhujeme osadenie novej trafostanice;
3. pôvodný návrh VSD a.s. Košice IP9576-Klenov s podmienkou umiestnenia VN kábla po celej navrhovanej trase v zemi, bez spoluúčasti obce a doplnenie časti NN vedenia v obci.

**D. súhlasí**

1. s odkúpením budovy od COOP Jednoty Prešov**,** s.d., súp.č. 39, parc.č. 120/1

(bývalé pohostinstvo) aj s pozemkom pod budovou za sumu 9.900,- Eur a to

jednorázovou platbou.

**E. schvaľuje**

1. inventarizačnú komisiu v zložení:

Predseda - Marek Pekár

Členovia, Mgr. Miloslav Michalko, PhD. a Mgr. Mariana Mikulová

1. odmeny za rok 2016 poslancom obecného zastupiteľstva v zmysle schválených Zásad odmeňovania poslancov obecného zastupiteľstva, predsedov komisií a členov komisií obecného zastupiteľstva Klenov podľa priloženého návrhu starostky obce.

Kamila Bogdaňová

starostka obce

V Klenove, 14.11.2016